Meteoritten, der lørdag aften oplyste nattehimlen over Sjælland, blev ifølge flere øjenvidner delt i to, inden den faldt ned i et område vest for København lørdag.

At meteoritten, der blev fundet søndag, havde en broderpart blev bekræftet mandag, da murermester René Rasmussen gik ud på sin plads bag sin ejendom på Romancevej i Herlev for at hente nogle plader.

- Da jeg kommer ned på min plads, som er belagt med betonfliser, ligger der en masse smulder ud overalt, en masse små stykker sten. Jeg gættede på, at det var beton. Men da jeg så den sorte skorpe, tænkte jeg, det nok var den der sten, der var faldet ned, fortæller René Rasmussen.

Læs også : Nye meteoritstykker fundet i Herlev

René Rasmussen kontaktede derpå Statens Naturhistoriske Museum, som straks rykkede ud og kiggede på stumperne.